### 4.     DM i [adresse] 2022

**Åbent**

Sagsnr.: 326-2020-3084        J.nr.: 24.10.00           Dokumentnr.:
326-2021-528

**Sagstype**

Beslutning.

**Resume og sagens baggrund**

Den 29. april 2020 traf Kommunalbestyrelsen endelig
beslutning om [adresse] værtskab for DM i [adresse] 2022. Samtidig
godkendte Kommunalbestyrelsen hovedvilkårene for en aftale med [adresse].
Et af hovedvilkårene er budgetterede udgifter på maksimalt 10 mio. kr. Det har
efterfølgende vist sig, at de budgetterede udgifter andrager 13 mio. kr.
brutto. Denne sag fremlægges derfor, med henblik på Kommunalbestyrelsens
stillingtagen til en ændring af kontrakten i form af et tillæg.

**Indstillinger**

Direktøren indstiller, at den som **bilag 1** vedlagte
allonge/tillæg godkendes.

**Behandling**

Økonomiudvalget, Kommunalbestyrelsen.

**Sagsfremstilling**

Efter sagen, hvor der skulle træffes endelig beslutning om
Kalundborg Kommunes værtskab for DM i [adresse], blev fremlagt for
Kommunalbestyrelsen, har administrationen i tæt samarbejde med [adresse]
bl.a. arbejdet med den mere detaljerede budgetlægning af projektet. I den
forbindelse har parterne kunne konstatere, at det ikke vil være muligt at
overholde den kontraktmæssige forudsætning på 10 mio. kr.

Årsagen til de budgetmæssige ændringer er, at området til
udstillingstelte og det nødvendige beton og gulvunderlag er større end forudsat
– og dermed større end de tilkendegivelser [adresse] tidligere er kommet
med.

[adresse] har efterfølgende bistået med en nøje
gennemgang og beregning, med henblik på at sikre en optimal udnyttelse af
arealerne. Det er imidlertid vurderingen, at det ikke er muligt at begrænse og
optimere yderligere. Det efterlader arrangementet med et finansieringsbehov på
yderligere 3 mio. kr. i forhold til det tidligere fremlagte budget.

Da der er tale om et projekt, som er meget vigtigt for
Kalundborg Kommune har administrationen vurderet, at det er centralt at finde
en løsning på behovet for yderligere finansiering. Administrationen har derfor
forhandlet med [adresse] om et økonomisk tilskud fra [adresse]. På
baggrund af forhandlingerne har Skills Denmark tilbudt at bidrage til dækning
af de ekstra omkostninger med 1,5 mio. kr. således, at de uforudsete udgifter
på 3 mio. kr. som vi kender på nuværende tidspunkt deles mellem parterne.

I projektet er der derudover
særskilte regionale aktiviteter, som drøftes særskilt med Region Sjælland.

**Økonomiske konsekvenser**

Afholdelse af bruttoudgifter på 11,5. mio. kr. Beløbet
vil kunne nedbringes bl.a. ved lokale sponsorater. Udgiften kan indarbejdes i
budgettet for 2022, hvis det viser sig nødvendigt.

**Økonomiudvalgets møde den 20.
januar 2021:**

Anbefales.

**Bilag**

|  |  |
| --- | --- |
| allonge til kontrakt | 326-2021-442 |